אוריאל יקותיאל

אוריאל יקותיאל (נולד ב-2 בספטמבר 1988) הוא פרפורמר, רקדן ושחקן ישראלי. הוא אמן מופע דראג המופיע בשמו המלא ללא שם במה. הוא האמן הישראלי הראשון שפרץ שדמותו היא הכלאה מגדרית של נשיות וגבריות. דמותו מופיעה בבגדי נשים, ללא פאה ובעלת שפם, סימן ההיכר של יקותיאל. נוסף לכך, הוא מוביל את ליין מסיבות הגייז המזרחיות בישראל - האריסה.

==ביוגרפיה==
יקותיאל גדל והתחנך בהרצליה, בן זקונים במשפחה בת 4 ילדים. אמו התאבדה כשהיה בן שנתיים ואביו עבד כאיש ביטחון ומומחה בכלי נשק. בגיל 13 הוא יצא מהארון בפני משפחתו וחבריו. ב-2005 בגיל 17 למד איפור מקצועי בבית הספר לאיפור של ירין שחף. לאחר סיום התיכון, התגייס לחיל האוויר הישראלי, ומתוקף סיבות נפשיות קיבל פטור משירותי ביטחון והשתחרר בדרגת טוראי. לאחר שחרורו, עבר אוריאל לאנגליה ועבד במכירות ללא אישור עבודה, שם לראשונה הכיר רקדנים מכלל אזור אירופה וקיבל השראה ותובנה שהבמה היא מקומו.

עם שובו לישראל, החל להופיע במועדונים שונים בתל אביב, כשהוא לבוש בבגדי נשים ואיפור, אך עם זאת השאיר את סימן ההיכר שלו: השפם.
לאור הצלחתו בקרב הקהילה הגאה כדמות מיוחדת במינה, חבר אוריאל לליין ה"אריסה", הליין הראשון לגייז אשר מנגן מוזיקה מזרחית בלבד ויחד צברו תאוצה כאשר בקיץ 2011 סרטוני הליין שנראו במובנים מסוימים אף שנויים במחלוקת הפכו לוויראליים, ובכך העצימו את החשיפה של המסיבות. בין הזמרים הים תיכוניים שהצטלמו לסרטוני הליין לקראת הופעותיהם במסיבות: זהבה בן, אתי לוי, הפרויקט של רביבו, מרגלית צנעני, ליאור נרקיס, עומר אדם, שרית חדד ועוד.

בנובמבר 2011 השתתף בקמפיין "אחרי כל לילה מגיע יום", שנולד בעקבות ארבעה מקרי התאבדויות בקהילה הגאה, מספר חודשים לפני כן.

בשנת 2012 עלתה לאוויר הסדרה "אמא ואבאז" בערוץ הוט 3, שם שיחק אוריאל את חברם הטוב של סמי וארז, זוג גברים המביאים לעולם ילד עם אישה.

בשנת 2014 השתתף אוריאל בתוכנית המציאות "המירוץ למיליון", יחד עם חברו הטוב, טום באום. השניים הגיעו למקום השני, ובאותה השנה השתתף בקליפ שיצא עבור השיר "פה זה לא אירופה". ביוני 2015, החלו להגיש את תוכנית האירוח "שישי טייק אווי" בזכיינית ערוץ 2 רשת בשיתוף עם השף עומר מילר במשבצת המקדימה לאולפן שישי.

ב-2015 השתתף בקמפיין לחברת "קרולינה למקה" עם בר רפאלי.

בפסח 2016 החל להופיע במופע האלתורים "יצא משליטה" עם דר זוזובסקי, עדי הימלבלוי, תובל שפיר ועוד.

בקיץ 2016 יקותיאל כיכב בקמפיין עבור רשות שדות התעופה. בנוסף מנחה ביחד עם לירון רביבו את תוכנית הטיולים "החופשה המושלמת" בערוץ 2.

==קישורים חיצוניים==

* [https://web.archive.org/web/20150602230133/http://10tv.nana10.co.il/Article/?ArticleID=1128826 ריאיון עם אוריאל יקותיאל בתוכנית 'פוטו ריבה'] עם גיל ריבה, ערוץ 10, 29 במאי 2015 
* 
* רוני סבג-אלבין, [http://www.haokets.org/2011/06/16/%D7%A2%D7%95%D7%A8-%D7%9C%D7%91%D7%9F-%D7%9E%D7%A1%D7%99%D7%9B%D7%95%D7%AA-%D7%A9%D7%95%D7%A7%D7%95%D7%9C%D7%93/ עור לבן, מסיכות שוקולד], באתר העוקץ, 16 ביוני 2011
* 
* 
* בן סויסה, [http://www.onlife.co.il/%D7%A1%D7%92%D7%A0%D7%95%D7%9F/%D7%A9%D7%91%D7%95%D7%A2-%D7%94%D7%90%D7%95%D7%A4%D7%A0%D7%94/86206/%D7%90%D7%95%D7%A8%D7%99%D7%90%D7%9C-%D7%99%D7%A7%D7%95%D7%AA%D7%99%D7%90%D7%9C-%D7%9B%D7%95%D7%91%D7%A9-%D7%95%D7%9C%D7%90-%D7%A8%D7%A7-%D7%90%D7%AA-%D7%A9%D7%91%D7%95%D7%A2-%D7%94%D7%90%D7%95%D7%A4%D7%A0%D7%94 אוריאל יקותיאל: לא מנסה להעביר אשליה של אישה], באתר אונלייף, 24 בנובמבר 2014
* [http://mizbala.com/?p=98329 אוריאל יקותיאל ובר רפאלי בפרסומת לקולקציית 2015 של רשת קרולינה למקה ברלין], באתר מזבלה, 14 באפריל 2015
* 
* 
* 
*
* [https://www.youtube.com/user/LePaonFou אריסה] - ערוץ היוטיוב
* [http://forward.com/the-assimilator/141303/israels-most-fabulous-drag-queen-gets-a-new-gig/ Israel's Most Fabulous Drag Queen Gets a New Gig] by Renee Ghert-Zand, August 12, 2011 

==הערות שוליים==

קטגוריה:דראג בישראל
קטגוריה:שחקנים להט"בים ישראלים
קטגוריה:בדרנים להט"בים ישראלים
קטגוריה:מנחי טלוויזיה להט"בים ישראלים
קטגוריה:מתחרי המירוץ למיליון (ישראל)
קטגוריה:פרזנטורים ישראלים
קטגוריה:בוגרי תיכון היובל (הרצליה)
קטגוריה:ישראלים שנולדו ב-1988